קלאני

ביוגרפיה

קלאני אשלי פאריש נולדה ב-24 באפריל 1995 באוקלנד, קליפורניה. היא מתארת את הרקע האתני שלה כמיקס של "שחור, לבן, אינדיאני, פיליפיני וספרדי". אביה היה אפרו-אמריקאי ואמה הייתה מתוארת כ"ברובה לבנה, ספרדייה ואינדיאנית". היא אומצה וגודלה על ידי דודתה כשאמה, אשר סבלה מהתמכרות לסמים, הרצתה זמן בכלא. אביה של קלאני, אשר גם סבל מהתמכרות לסמים, נפטר כשקלאני הייתה פעוטה. בזמן חייו הנעורות שלה, למדה קלאני בבית הספר אוקלנד לאומנויות ובהתחלה למדה ריקוד, בעיקר בלט ומחול מודרני.
כבר בראשית חייה, קלאני שאפה ללמוד מחול בבית הספר ג'וליארד, אבל בעקבות פציעה בברך בגיל חטיבת הביניים הפנתה את מרבית תשומת הלב לשירה. בזמן כשחייה עם דודתה, היא נחשפה כמעט בבלעדיות למוזיקת R&B ונאו נשמה, לאומנים כמו לורין היל, אריקה באדו וג'יל סקוט, אשר מתארת אותם כחלק מההשפעות המוזיקליות המוקדמות שלה. כגיל 14 הצטרפה ללהקת נוער מקומית, PopLyfe.

2013-2009

קריירת השירה של קלאני התחילה באופן אפקטיבי כאשר התחילה את דרכה כזמרת הראשית של להקת PopLyfe. המפיק המוזיקלי של הלהקה היה דוואין וויגינס, חבר ערב בלהקת Tony! Toni! Toné!. בתוך שנתיים, הלהקה הופיעה ברחבי אזור מפרץ סן פרנסיסקו ובערים אחרות. ב-2011, הם נבחנו באודישן לעונה השישית של America's Got Talent וסיימו במקום הרביעי. בזמן ההופעה האחרונה שלהן בתוכנית, השופט פירס מורגן אמר לקלאני: "יש לך כישרון אמיתי, אבל אני לא חושב שאת צריכה את הלהקה."
אחרי סיום העונה, קלאני עזבה את PopLyfe בעקבות מחלוקות מנהלתיות וחוזיות. במשך 6 חודשים, היא נמנעה מעשיית מוזיקה מתוך פחד שתתבע על ידי הנהלת הלהקה. ב-2012 ו-2013, קלאני הפכה להומלסית, כאשר היא עוברת מבית לבית וישנה על ספות. במהלך השנה האחרונה שלה בתיכון, היא עברה ללוס אנג'לס, קליפורניה ללא אפוטרופוס חוקי. ב-2013, ניק קאנון, שהיה המנחה ב-America's Got Talent בזמן השתתפות PopLyfe, התקשר אליה כדי לשאול אותה לגבי הצטרפות לקבוצת ראפ חדשה. בהתחלה היא נענתה לבקשה אך לא אהבה כלל את הכיוון המוזיקלי של הלהקה וחזרה לאוקלנד. כיוון שהייתה במשבר כלכלי, החליטה לגנוב דברי מזון ממרכולים לפרק זמן קצר. חודשים לאחר מכן, הוציאה קלאני דרך SoundCloud את הטראק סולו הראשון שלה, "ANTISUMMERLUV". קאנון התקשר אליה לאחר ששמע את הטראק וסידר לה דירה בלוס אנג'לס, בנוסף גם לזמן סטודיו.

2014 ועד היום

ב-2014, זמן הסטודיו הגיעה לשיאו בהוצאת המיקסטייפ הראשון שלה, "Cloud 19". קאנון שלח אותה גם לניו יורק כדי לעבוד עם המפיק Jahaan Sweet. המיקסטייפ דורג במקום ה-28 ברשימת "50 Best Albums of 2014" של Complex, וכן ברשימה "Overlooked Mixtapes 2014" של פיצ'פורק. שיר שהוציאה בסוף 2014, "Till the Morning", נכנס לרשימה "Emerging Picks of the Week" של בילבורד ב-7 בנובמבר 2014.
ב-2015, קלאני חיממה בסיבוב ההופעות From the Bay to the Universe של G-Eazy. ב-28 באפריל 2015, הוציאה את המיקסטייפ השני שלה, You Should Be Here. בילבורד קראו למיקסטייפ "האלבום R&B הראשון הטוב של השנה" ודורג במקום ה-5 ברשימת "Top R&B/Hip-Hop Albums" של בילבורד. במיקסטייפ השתתפויות אורח של מספר ראפרים וביניהן Chance the Rapper. כשבוע לאחר הוצאת המיקסטייפ, הודיעה קלאני כי חתמה חוזה באטלנטיק רקורדס. כתמיכת במיקסטייפ, הכריזה על סיבוב ההופעות You Should Be Here, שאליו נמכרו כלל הכרטיסים בתאריכים ליעדים בצפון אמריקה וליעדים מובחרים באירופה. במשך 2015, Rolling Stones הכניסו אותה לרשימה "10 האמנים החדשים שאתם צריכים להכיר" והייתה מועמדת לפרס הגראמי בקטגוריית "האלבום העירוני המודרני הטוב ביותר". שירה "Gangsta" היה כלול בסרט יחידת המתאבדים, אשר נתן לה נקודת פרצה והגיע למקום ה-41 ב-"Top 100". ב-26 בנובמבר 2016, חפשה את שמו של אלבום הבכורה שלה, SweetSexySavage, שיצא דרך אטלנטיק רקורדס ב-27 בינואר 2017. בשנת 2018, השתתפה בשיר "Ring" של קארדי בי, שנכלל באלבום בכורתה, Invasion of Privacy.

חיים אישיים

בינואר 2016, אושר כי קלאני נמצאת במערכת יחסים עם שחקן קליבלנד קאבלירס, קיירי אירווינג. במרץ 2016, המוזיקאי הקנדי PartyNextDoor העלה לאינסטגרם תמונה בו רואים כי הוא וקלאני מחזיקים ידיים, וניתנת רמיזה כי הם ביחד. התמונה העלתה מחלוקות רבות בטוויטר, ובו הייתה קריאה נגד קלאני באלפי ציוצים בטוויטר. כתגובה לכך, אירווינג צייץ כי המערכת בינו לקלאני אכן הסתיימה אך נראה כי לא שמו לכך. התגובות הרעות נגדה גרמו לה להחליט לנסות לשים קץ לחייה. קלאני הסבירה ברשת החברתית כי לא בגדה באירווינג. בריאיון עם Power 106 - רדיו היפ-הופ אמריקאי מקומי - דיברה על ניסיון ההתאבדות והסבירה כי הגורמים לניסיון הם התגובות נגדה ברשתות החברתיות וכי הפרידה עם אירווינג הייתה הפרידה המשמעותית הראשונה שלה. בנוסף, אמרה כי האלבום היה תרפיה בשבילה בזמנים הקשים שלה. בזמן תהליך ההחלמה שלה, היא קעקעה את המשפט "perdida y encontrada" שפירושו "נאבד ונמצא", לפי הביטוי באנגלית lost and found.
אחרי שהחלימה, ב-2017, היא העלתה פוסטים על אהבה, בפרט על אהבה בלתי מגדרית, והניעה את קהל המעריצים שלה לקבל את השונה ואת אמונות השונה. בזמן שהייתה בסיבוב ההופעות שלה SweetSexySavage, היא העלתה תמונות של בת זוגה, האמנית הניו-ג'רזית שיינה נגרון. באפריל 2018, צייצה קלאני בטוויטר כי היא מזדהה עם המונח קוויר מאשר המונח לסבית בגלל שלסבית "הוא מונח שתמיד דרש שעדיין יהיה קו מצויר כמו "תגית" לאנשים שאני נמשכת אליהם."
ב-5 בינואר 2018, העלתה לאינסטגרם תמונה בה קעקוע היד האייקוני שלה, "WOKE", מכוסה על ידי קעקוע של פרח הלוטוס; היא טענה שהרגישה "שהיד דיברה [בשבילה] לפני שהיה [לה] צ'אנס לפתוח את הפה [שלה]."